BET marchează un nou record istoric
*	Acțiunile Banca Transilvania, pe prima treaptă în topul rulajului 

Indicele BET, al celor mai lichide douăzeci de acțiuni ale Bursei de Valori București (BVB), a urcat cu 1,07% în ultima sesiune de tranzacționare a săptămânii trecute, până la 18.235 de puncte, un nou record istoric. Indicele BET-BK, reperul de randament al fondurilor de investiții în acțiuni, s-a apreciat cu 0,91%, până la 3.399 de puncte, în vreme ce indicele BET-NG, al companiilor energetice și de utilități, a avut un avans de 1,08%, până la 1.292 de puncte, evoluții în contrast cu scăderile piețelor europene.